Eosinofil

Eosinofil atau asidofil merupakan sejenis sel darah putih serta sel imun yang bertanggungjawab melawan parasit multisel serta beberapa jangkitan di vertebrata. Selain itu, eosinofil turut bertanggungjawab mengawal mekanisma alahan serta asma bersama basofil dan sel masta. Eosinofil dihasilkan di sumsum tulang sebelum dihantar ke darah, di mana eosinofil dibezakan secara kekal dan tidak boleh menjalani pembahagian.

Eosinofil merangkumi satu dari tiga peratus daripada sel-sel darah putih dan bersaiz 12 hingga 17 mikrometer dengan nukleus dwilobus.

 Fungsi 
Selepas pengaktifan, fungsi-fungsi hasilan eosinofil termasuk penghasilan:
 Protein granul kation dan pelepasannya melalui penyahgranulan
 Spesies oksigen reaktif seperti hipobromit, superoksida dan peroksida (asid hipobromus yang biasanya dihasilkan oleh eosinofil peroksidase)
 Perantara lipid seperti eikosanoid leukotriena (cth., LTC4, LTD4, LTE4) dan prostaglandin (cth., PGE2) families
 Enzim seperti elastase
 Faktor pertumbuhan seperti TGF beta, VEGF dan PDGF
 Sitokin seperti IL-1, IL-2, IL-4, IL-5, IL-6, IL-8, IL-9, IL-13 dan TNF alfa

Ada juga eosinofil yang memainkan peranan dalam memerangi jangkitan virus, yang terbukti dengan banyaknya RNase yang terkandung dalam granulnya, dan penyingkiran fibrin semasa keradangan. Eosinofil, bersama-sama dengan basofil dan sel masta, merupakan perantara penting dalam tindak balas alahan dan asma patogenesis, dan dikaitkan dengan keterukan penyakit. Mereka juga melawan kemasukan cacing, dan mungkin meningkat sedikit dengan kehadiran parasit tertentu. Eosinofil juga terlibat dalam banyak proses biologi lain, termasuk perkembangan kelenjar susu selepas baligh, kitaran estrus, penolakan alograf dan neoplasia. Ia juga telah terlibat dalam penghantaran antigen kepada sel T.

Eosinofil bertanggungjawab dalam kerosakan tisu dan keradangan dalam banyak penyakit, termasuk asma. Paras IL-5 yang tinggi telah diperhatikan untuk mengawal selia ekspresi molekul lekatan, dan kemudiannya memudahkan lekatan eosinofil pada sel endotelium, seterusnya menyebabkan keradangan dan kerosakan tisu.

 Rujukan 

Kategori:Biologi sel
Kategori:Granulosit
Kategori:Sel manusia